După ce Biroul Electoral Central a refuzat să valideze constituirea Alianței Dreapta Unită, formată din USR, PMP și Forța Dreptei, la sesizarea PSD, astăzi, Înalta Curte de Casație și Justiție a desființat decizia BEC. Astfel, la alegerile locale și europarlamentare din 9 iunie, pe buletinele de vot se vor regăsi candidații Alianței Dreapta Unită.
Înalta Curte de Casație și Justiție a admis astăzi contestația depusă de USR, PMP și Forța Dreptei împotriva deciziei Biroului Electoral Central de a refuza protocolul de constituire a Alianșței Dreapta Unită.
Liderul USR, Cătălin Drulă, a reacționat pe Facebook prin următorul mesaj:
"Alianța Dreapta Unită va fi pe buletinul de vot. Înalta Curte de Casație și Justiție a anulat decizia nedemocratică a BEC, care, la cererea PSD și cu voturile PNL, a încercat să ne împiedice să participăm la alegeri în alianță.
PSD și PNL au crezut că pot să controleze orice, de la justiție la dreptul de a alege. Regimul lui Klaus Iohannis este atât de disperat încât a vrut să ne scoată de pe buletinul de vot. Le este frică de schimbarea pe care o reprezentăm.
Dreapta Unită merge înainte. Avem în spate milioane de români care doresc o Românie modernă, liberă de corupție și abuzuri.
Le transmit încă o dată: Nu îi vom lăsa să ne fure viitorul. Lupta noastră este pentru modernizarea României, pentru școli și spitale mai bune, pentru dreptate, pentru oameni.
Vorbiți cu prietenii și cu familiile despre abuzul pe care l-au încercat, despre tot răul făcut României în ultimii ani prin scumpiri și multe creșteri de taxe.
Există alternativă la acest regim corupt. Pe 9 iunie, veniți la vot și puneți ștampila pe Dreapta Unită".
Ai informații care ar putea deveni o știre? Contactează-ne la: 0785 075 112, pe